পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
এরপর তিনি কুইন্সল্যান্ডে ফিরে যান। শুরুরদিকে তেমন বড় ধরনের সংগ্রহ করতে পারেননি। পাঁচ ইনিংসের চারটিতেই ৩০ থেকে ৬০ রানের মধ্যে অবস্থান করেন। সাউথ অস্ট্রেলিয়া ও ভিক্টোরিয়ার বিপক্ষে ১০১ ও ১৭১ তুলে স্বরূপে ফিরে আসেন। কিন্তু, মৌসুমের শেষদিকের টেস্ট খেলার জন্য তাঁকে আর ডাকা হয়নি। ঐ মৌসুম শেষে ৫০.৯৩ গড়ে ৭৬৪ রান তুলেন।